**Referat af bestyrelsesmøde i Fransklærerforeningen den 27.08.2014 kl. 20.15-22.45.**

Mødet foregik via Skype.

Til stede: Frank Østergaard, Katrine Henriksen, Merete Bagger, Shaun Nolan, Mette Nørbjerg Yde, Hanne Søllingwraae, Ulla Pedersen, Helle Boelt Hindsgaul, Lisbeth Østergaard.

Afbud fra Annette S. Gregersen, Lisbeth Verstraete-Hansen og Maria Kindt.

Udkast til dagsorden:

**1 Er vi alle med i Skypegruppen?** Ja, med en del forsinkelse kl. 21.22 var alle på med lyd og det hele.

**2 Valg af dirigent**

Katrine Henriksen

**3 Valg af referent**

Helle Boelt Hindsgaul

**4 Godkendelse af dagsorden**

Nyt punkt 6. tilføjet.

**5 Godkendelse af referat**

Godkendt.

**6. Workshop i Graz i ECML/CELV om LACS/ALSC**

LACS/ ALSC er Language Associations and Collaborative Support /Associations linguistiques et soutien coopératif, se <http://lacs.ecml.at/LACS/tabid/2335/language/fr-FR/Default.aspx>.

Shaun Nolan har været af sted, ECLM / CELV (Centre Européen des Langues Vivantes), som Danmark blev medlem af i 2013, hjælper såvel lærere som organisationer for at promovere moderne sprog. Vi har fået 50 brochurer til uddeling på vores generalforsamling. Shaun forbereder en mere uddybet præsentation af ECML/CELVs arbejde som han sender til os.

Et kort referat skrives til Fransk Nyt.

Frank minder os om ECML-konferencen den 26. september kl. 10-16.45 om Sprogpædagogik på kryds og tværs, se <http://ecml.dk/aktiviteter/vis/artikel/26-september-br-sprogpaedagogik-paa-kryds-og-tvaers>. Konferencen foregår på Campus Emdrup, Tuborgvej 164, 2400 Kbh. NV (under Aarhus Universitet). Annette S. Gregersen deltager som oplægsholder. Frist for tilmelding er den 21.9.

**7 CEO-møde okt.-nov. 2015**

CEO-folkene (Commission de l’Europe de l’Ouest) vil gerne vente med at mødes i Danmark til efteråret 2015, 29. okt. -1. nov., og da skal vi være værter for de udenlandske franskkolleger fra 30 foreninger. Fra torsdag aften til søndag. Vi skal sørge for overnatning, et måltid mad eller to og et sted at være. Måske kunne man lave en workshop.

Støttemuligheder: Prins Henrik og Dronning Margrethes fond kunne være et sted at søge (skal ske i februar)- Lisbeth Østergaard skal til møde senere i år og vil finde ud af hvordan indholdet skal beskrives i en ansøgning, den franske ambassade kunne spørges om hjælp, måske kan KUA bruges som sted, Lisbeth Ø. har kontakt til Jørn Boisen. Kunne besøget kombineres med et evt. seminar/colloque næste år? så flere kolleger kan få udbytte af de deltagendes input? Frank kontakter IF og ambassaden. Kunne overnatning på Danhostel, H.C. Andersens Boulevard 50, ved Langebro bruges? Ulla ser på hotel. Deltagerne vil sikkert også gerne have en kanaltur med guide på fransk.

**8 Folkeskolereformstart**

Udskydes til næste møde efter folkeskolefraktionens bestyrelsesmøde.

Der er en konference den 15. september på KUA kl. 9-14 om sprog og fagdidaktik i folkeskolen.

Der er fransklærere som ønsker kurser om reformen. Helle tager dette ønske med til bestyrelsen.

Evaluering af tidlig sprogstart er foreslået som konference i Ja til sprog til foråret.

**9 DM i Sprog**

Er åbnet for tilmelding. Gør reklame rundt omkring. Se www.dmisprog.eu

**10 Fransk Nyt**

Litterært nummer. Der er masser af input allerede.

Frank laver leder, fx ud fra artikel der er i bladet. Beretning skrives af Frank, og vi andre bidrager med vores delberetninger.

Den elektroniske udgave af de nye Fransk Nyt sendes til Ulla Pedersen så de kan blive lagt i materialebanken, senest 2 måneder efter bladets udgivelse. Elektronisk version sendes ligeledes til Mette og Frank.

**11 Hjemmeside**

Der skal komme nogle regelmæssige indlæg til hjemmesiden. Det aftalte vi på sidste møde med rækkefølge og det hele. Vi skal gøre det bedre på det område og levere hyppigere indlæg.

Ulla Pedersen bad om løbende at få tilsendt indlæg fra bestyrelsen vedr. vores fag og faglige foreningsarbejde, så der kommer noget nyt på vores hjemmeside.

**12 Kurser, herunder muligt kursus til Guadeloupe/Martinique**

* Tunesien-kursus uge 41 med 18 deltagere.
* Der er tilmeldt i alt 16 deltagere til kurset ’L’oasis et le désert’ i Tunesien. Hertil kommer de to tilknyttede kursusledere.

Der kan blive tale om et lille tilskud fra Fransklærerforeningen til ekstra udgifter ifm kursusledelsen.

Ulla Pedersen og Hanne Søllinwraae Fjord har arrangeret, afholdt eller ansøgt om en række kurser:

Følgende kurser er i støbeskeen og afholdes i dette skoleår:

* September 2014 : ’Gentagelse af kursus om elektronisk skriftlig studentereksamen’ ( god tilmelding)
(Kursusansvarlig for dette kursus er Ulla Pedersen)
* November 2014 : ’Lav netbaserede øvelser så let som ingenting’
(Kursusansvarlig for dette kursus er Ulla Pedersen)
* Januar 2015 : ’Fra digt til moderne sange og poetryslam i sprogundervisningen’
(Kursusansvarlig for dette kursus er Hanne F. Søllingwraae)
* Marts 2015 : ’Anvendelsesorienteret sprogundervisning i fransk, spansk og italiensk med fokus på begynderundervisning og overgangsundervisning for fortsættersprog’
(Kursusansvarlig for dette kursus er Ulla Pedersen)

Vi har ansøgt om og fået bevilget følgende nye kurser til udvikling:

* ’HHX-profilen i fransk, spansk og italiensk herunder fagligt samspil’
* Fagdidaktisk brush-up kursus for sproglærere i fransk, spansk og italiensk
* Pædagogisk/didaktisk anvendelse af e- og i-bøger for fransk-, spansk-, og italiensklærere

Lisbeth Ø. kunne tænke sig at arrangere et kursus til eksotiske steder. Der er kontakter til Martinique, og Lisbeth Ø. arbejder videre.

**13 Generalforsamlingen den 7.11.: beretning, valg mm.**

Husk generalforsamling om aftenen fredag den 7.11. efter colloque/seminar.

De praktiske ting om generalforsamlingen aftales på et skype-møde: 22. oktober kl. 20.15

Helle spørger om Leon vil være dirigent på generalforsamlingen den 7.11.

Vi hører Marianne Villemoes om hun vil være referent.

Vi håber at Annette vil sørge for lidt forplejning.

**14 Evaluering af virtuelt møde**

Der var nogle startproblemer, men ellers gik mødet ok.

**15 Evt.**

 Intet.